**ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΩΝ ΦΟΙΤΗΤΩΝ ΣΤΙΣ ΕΞ ΑΠΟΣΤΑΣΕΩΣ ΕΞΕΤΑΣΕΙΣ**

Σας ενημερώνουμε ότι σύμφωνα με την απόφαση της Συγκλήτου του Πανεπιστημίου Ιωαννίνων (αρ. συν. 1087/26-05-2020), απαραίτητη προϋπόθεση για τη συμμετοχή των φοιτητών στις εξ αποστάσεως εξετάσεις της εαρινής περιόδου του ακαδημαϊκού έτους 2019 – 2020 είναι:

**MS Teams**

* Η ύπαρξη λογαριασμού στην πλατφόρμα σύγχρονης εξ αποστάσεως εκπαίδευσης MS Teams του Πανεπιστημίου μας, και
* Η δυνατότητα σύνδεσης στο MS Teams με χρήση κάμερας και μικροφώνου.

**e-course**

Για τα μαθήματα που θα εξεταστούν μέσω της πλατφόρμας ασύγχρονης τηλεκπαίδευσης e-course, εκτός από τον λογαριασμό του MS Teams, οι φοιτητές πρέπει να έχουν:

* Ενεργό λογαριασμό στο e-course, και
* Να είναι εγγεγραμμένοι στα αντίστοιχα μαθήματα.

Παρακαλείσθε να προβείτε **ΑΜΕΣΑ** σε όλες τις απαραίτητες ενέργειες απόκτησης λογαριασμών στις δύο πιστοποιημένες πλατφόρμες του Πανεπιστημίου Ιωαννίνων, **MS Teams και e-course**, ώστε να είστε σε θέση να λάβετε μέρος στις εξετάσεις της εαρινής περιόδου.

Για οποιαδήποτε πληροφορία ή ερώτηση μπορείτε να επικοινωνείτε:

* Για την εγκατάσταση του **Office 356** και του **MS Teams**, με τους κ.κ. Κ. Πλαχούρα και Α. Καψάλη (office365@uoi.gr),
* Για την πλατφόρμα **e-course** με τον κ. Ι. Σωφρόνη (ecourse@uoi.gr ή στο 2651 00 7162).